**Ministru kabineta noteikumu projekta**

**„Grozījumi Ministru kabineta 2016.gada 5.jūlija noteikumos Nr.447 „Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2016.gada 5.jūlija noteikumos Nr.447 „Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs””(turpmāk – projekts) izstrādāts pēc Izglītības un zinātnes ministrijas (turpmāk – ministrija) iniciatīvas, ņemot vērā veikto finanšu analīzi par valsts budžeta finansējumu pedagogu darba samaksai un valsts sociālās apdrošināšanas obligātajām iemaksām (turpmāk – mērķdotācija) izlietojumu pašvaldību vispārējās pamata un vidējās izglītības iestādēs saskaņā ar Valsts izglītības informācijas sistēmā (turpmāk – VIIS) 2016./2017.mācību gadam apstiprinātajām pedagogu tarifikācijām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 5.jūlija noteikumi Nr.447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (turpmāk – noteikumi Nr.447) nosaka kārtību, kādā aprēķina un sadala valsts budžeta mērķdotāciju pašvaldību un valsts augstskolu vispārējās izglītības iestādes pedagogu darba samaksai. Analizējot 2016./2017.mācību gadā 660 izglītības iestāžu tarifikācijas, ir secināts, ka valsts mērķdotāciju vienam mēnesim ministrija aprēķina 19 783 244 *euro*, savukārt tarifikācijā atspoguļotais finansējums 19 189 872 *euro*. Finansējuma apjoms, kas netiek atspoguļots tarifikācijā un par kura izlietojumu ministrijai nav informācijas, sastāda 593 371 *euro* mēnesī (gadā 7,1 milj *euro*). Lai veicinātu mērķdotācijas izlietojuma kontroli, turpmāk pašvaldībām divas reizes gadā būs jāsagatavo pārskats par mērķdotācijas izlietojumu Valsts kases informācijas sistēmā "Ministriju, centrālo valsts iestāžu un pašvaldību budžeta pārskatu informācijas sistēma", kurā tiks atspoguļots finansējums, kas izlietots prēmijām un naudas balvām, kas tiek izmaksāts uz rīkojuma pamata un netiek atspoguļots tarifikācijā, kā arī neizmantotais finansējums, kas pāriet uz nākošo periodu. Kā arī projektā tiek stiprināta norma par to, ka pašvaldību vadītājs vai viņa pilnvarotā persona, apstiprinot pārskatu, apliecina, ka mērķdotācija izlietota atbilstoši mērķim. Šāds regulējums attieksies arī uz valsts augstskolu dibinātajām vispārējās izglītības iestādēm, līdz ar to tiek precizēts arī noteikumu Nr.447 2.pielikums.No valsts budžeta finansētas institūcijas valsts budžeta līdzekļu saņemšanai un no valsts budžeta līdzekļiem veicamo izdevumu veikšanai atver kontus tikai Valsts kasē, ja citos normatīvajos aktos nav noteikts citādi. Šobrīd noteikumos Nr.447 ir noteikts, ka pašvaldības un valsts augstskolas mērķdotācijas saņemšanai un izdevumu veikšanai atver jaunu vai norāda esošu kontu Valsts kasē. Valsts kontrole, veicot pārbaudes par valsts finansējumu izlietojumu pašvaldībās, ir konstatējusi, ka mērķdotācija no Valsts kases konta tiek pārskaitīta uz pašvaldības kredītiestādes kontu, līdz ar to nav iespējams pārliecināties par mērķdotācijas izlietojumu paredzētajam mērķim. Valsts kontroles ieteikums bija veikt nepieciešamos pasākumus, lai nodrošinātu, ka pašvaldības izdevumus pedagogu darba samaksai veiktu no Valsts kasē atvērtajiem norēķinu kontiem. Ņemot vērā, ka Likumā par budžetu un finanšu vadību ir noteikts, ka mērķdotācija ir valsts budžeta līdzekļi, kurus piešķir citiem budžetiem noteikta mērķa finansēšanai, izdevumi pedagogu darba samaksai veicami no Valsts kasē atvērtajiem norēķinu kontiem. Atbilstoši minētajam tiek precizēta norma. Šobrīd noteikumos Nr.447 ir iekļauti atšķirīgi koeficienti klašu posmiem atbilstoši skolēnu skaitam. Ja pašvaldību izglītības iestādēs skolēnu skaits 7.-9.klasēs un 10.-12.klasēs atbilda noteikumos Nr.447 noteiktajam klašu posma piepildījumam, aprēķinot mērķdotāciju pašvaldībai skolēnu skaitam 7.-9.klasēs un 10.-12.klasēs tika piemērots augstāks koeficients nekā gadījumā, ja noteiktais piepildījums netika ievērots. Paaugstinot klašu piepildījumu, efektīvāk var tikt izmantots piešķirtais finansējums, nodrošinot gan pedagogam augstāku minimālo algas likmi, gan paplašinot atbalsta pasākumus skolēnam. Pašvaldībām, sadalot mērķdotāciju izglītības iestādēm pedagogu darba samaksai, 2016./2017.mācību gadā bija tiesības pārdalīt finansējumu starp izglītības iestādēm ne vairāk kā 10% apmērā no aprēķinātā finansējuma, savukārt 2017./2018. mācību gadā tie būs tikai 6%. Ar pārdales principu pašvaldības varēja atbalstīt izglītības iestādes, kuras neizpilda normu par klašu piepildījumu. Taču ir izglītības iestādes, kuras nevarēs nodrošināt klašu piepildījumu, ņemot vērā savu specifiku. Ievērojot minēto, ar 2016.gada 23.novembra grozījumiem Izglītības likumā tika izdarīti grozījumi Izglītības likuma 59.panta pirmajā daļā, nosakot, ka valsts var piedalīties to izglītības iestāžu nodarbināto pedagogu darba samaksas papildu finansēšanā, kuri, pamatojoties uz Latvijas Republikas divpusējiem un daudzpusējiem starptautiskajiem līgumiem, īsteno mazākumtautību izglītības programmas, kurās mazākumtautību izglītojamo skaits nepārsniedz piecus procentus no kopējā izglītojamo skaita, kuri apgūst mazākumtautību izglītības programmas.Izglītojamo skaits iestādēs, kas īsteno mazākumtautību pamatizglītības un vispārējās vidējās izglītības programmas un kuru īstenošanu garantē divpusējie un daudzpusējie starptautiski līgumi, 2016./2017.mācību gadā ir 2494. Tas veido 4,3 procentus no kopējā izglītojamo skaita mazākumtautību skolās.Šobrīd ir 9 pašvaldību dibinātas vispārizglītojošās skolas, kuras dibinātas un darbojas saskaņā ar starptautiskiem līgumiem – Rīgas Igauņu pamatskola, Rīgas Lietuviešu vidusskola, Jankas Kupalas Rīgas Baltkrievu pamatskola, Š.Dubnova Rīgas Ebreju vidusskola, Rītas Itas Kozakēvičas Poļu vidusskola, Daugavpils J.Pilsudska valsts Poļu ģimnāzija, Rēzeknes valsts Poļu ģimnāzija, Krāslavas grāfu Plāteru dzimtas v.n. Poļu pamatskola, Rīgas Ukraiņu vidusskola. Lai sniegtu atbalstu izglītības iestādēm, kuras dibinātas un darbojas saskaņā ar starptautiskiem līgumiem, jau no 2016.gada 1.septembra, aprēķinot mērķdotāciju, netika ņemts vērā klašu piepildījums 7.-9. klašu un 10.-12.klašu posmā un sākot ar 2017./2018. gadu, aprēķinot mērķdotāciju, 1.-6. klases skolēnu skaitam, tiks piemērots koeficients 1,3, tādējādi netiks piemērotas normas par skolēnu skaitu 1.-6.klasē.Analizējot 2016./2017.mācību gadā 660 vispārējās pamata un vidējās izglītības iestāžu tarifikācijas, ir secināts, ka tarifikācijās nav atspoguļots finansējums 3% apmērā no 2016.gada septembrim – decembrim aprēķinātās mērķdotācijas. Ir pašvaldības, kurām tarifikācijā nav atspoguļots līdz pat 16% no piešķirtās mērķdotācijas. Savukārt 13 pašvaldībām tarificētā mērķdotācija mēnesī ir lielāka par piešķirto mērķdotāciju, kas skaidrojams ar to, ka pašvaldībām ir izveidojies pārpalikums no iepriekšējam periodam piešķirtās mērķdotācijas. Finansējums, kas netiek atspoguļots tarifikācijā, tiek izmaksāts pedagogiem uz rīkojuma pamata un ministrijai nav informācijas par patieso algas apjomu, ko saņem pedagogs. Lai pašvaldības finansējumu izlietotu paredzētajam mērķim – pedagogu darba samaksai, tādējādi arī VIIS atspoguļotos reālais pedagogu algas apjoms, projektā tiek paredzēts iekļaut normu, ka pašvaldībām tarifikācijās neatspoguļotais finansējums uz kārtējā gada septembri nepārsniegs 2% no piešķirtās mēneša mērķdotācijas. Norma nav attiecināma uz katru izglītības iestādi, bet uz pašvaldību kopumā, tāpēc tā nav attiecināma uz valsts augstskolu vispārējās izglītības iestādēm. Noteikumu Nr.447 13.punktā ir noteikts, ka iestādes vadītāja un viņu vietnieku darba samaksas finansēšanai izlieto ne vairāk kā 12% no pašvaldībai aprēķinātās mērķdotācijas. Analizējot 2016./2017.mācību gadā 660 vispārējās pamata un vidējās izglītības iestāžu tarifikācijas, ir secināts, ka vidēji valstī administrācijai izmanto 11,83% no piešķirtās mērķdotācijas, taču, skatot situāciju pa izglītības iestādēm, secinām, ka 406 izglītības iestādes administrācijai tērē līdz 12%, savukārt 254 izglītības iestādes – vairāk nekā 12%. Latvijas Izglītības vadītāju asociācijas pārstāvji, tiekoties ar ministrijas pārstāvjiem, skaidroja, ka izglītības iestādēs ar lielu skolēnu skaitu, lai arī finansējums ir pietiekams, 12% ierobežojums liedz administrācijai noteikt augstākas algas, kā rezultātā vietniekiem, kuri ir arī skolotāji, algas likme kā skolotājam tiek noteikti krietni augstāka nekā pārējiem skolotājiem, lai kompensētu algas samazinājumu. 2016./2017.mācību gadā aprēķinātais finansējums administrācijai mēnesim bez valsts sociālās apdrošināšanas obligātajām iemaksām sastāda 1 576 152 *euro*, attiecīgi tāda summa ir arī iztarificēta. Projekts paredz, ka, sākot ar 2017./2018.mācību gadu administrācijai varēs iztarificēt 15% no piešķirtās mērķdotācijas – papildus tas būtu 162 698  *euro* mēnesī. Palielinot procentuāli summu administrācijai, kopējā summa, kas tiks aprēķināta administrācijai un atbalsta personālam paliks nemainīga, tādējādi šīs normas ieviešanai nav nepieciešams papildu finansējums, bet tas tiks īstenots pieejamā finansējuma ietvaros. Taču ņemot vērā, ka plānots mainīt aprēķina kārtību, ka finansējumu administrācijai un atbalsta personāla aprēķinās tikai no mācību stundām nevis arī no papildu pienākumiem paredzētā finansējuma, tiek palielināti procenti, lai sasniegtu finansējuma apjomu kā ir bijis līdz šim – 18% vietā aprēķināts tiks 20,43%. Attiecīgi aprēķinātais finansējums atbalsta personālam samazināsies no 6% uz 5,43%. Saskaņā ar noteikumu Nr.447 8.4. apakšpunktu atbalsta personāls, ko finansē no valsts finansējuma – bibliotekārs, logopēds, psihologs, speciālais pedagogs, pedagogs karjeras konsultants, pedagoga palīgs. 2016./2017.mācību gadā vienam mēnesim aprēķinātais finansējums mēnesim bez valsts sociālās apdrošināšanas obligātajām iemaksām sastāda 788 076 *euro*, savukārt tarifikācijā ietarificētais finansējums 625 986. Noteikumu Nr.447 9.punktā ir noteiktas normētā skolēnu skaita attiecība pret vienu pedagoga mēneša darba likmi, kas atbilstoši administratīvās teritorijas iedalījumam ir no 10:1 (novados, kuru administratīvajā teritorijā skolēnu skaits (vispārizglītojošās dienas skolās) ir 0,5 skolēni uz vienu kvadrātkilometru un mazāk)) līdz 16,5:1 (Rīgai). Vidējā normētā skolēnu skaita attiecība pret vienu pedagoga mēneša darba algas likmi 2016./2017.mācību gadā ir 14,3:1. Aprēķinot mērķdotāciju pašvaldībām, normētā skolēnu skaita attiecība pret vienu pedagoga mēneša darba algas likmi tiek piemērota 140 administratīvajām teritorijām. Analizējot datus 140 administratīvās teritorijās, tikai 64 ievēro noteikumos Nr.447 noteikto attiecību, savukārt 76 neievēro. Lai veicinātu normas ievērošanu, tādējādi nodrošinot lielāku finansējumu pedagogiem, projektā ir iekļauta norma, ka pašvaldībām, sadalot finansējumu izglītības iestādēm, jāievēro noteikumos noteikto attiecību. Šobrīd VIIS nav pieejama informācija par katras izglītības iestādes apstiprināto finansējumu pedagogu darba samaksai. Lai analizētu katras izglītības iestādes mērķdotācijas izlietojumu, projektā tiek iekļauta norma, ka pašvaldībām būs jāievada VIIS informācija par piešķirtās mērķdotācijas apjomu katrai izglītības iestādei. Noteikumu Nr.447 11.punktā ir noteikts, ka pedagogu profesionālās darbības kvalitātes piemaksām nepieciešamo finansējumu ministrija aprēķina un sadala pašvaldībām un valsts augstskolām, ņemot vērā pašvaldību un valsts augstskolu iesniegto informāciju par tādu pedagogu mēneša darba likmju skaitu attiecīgā gada 1.septembrī, kuri ir ieguvuši 3., 4. un 5.kvalitātes pakāpi un pedagogu darba samaksas noteikumos noteikto piemaksas apmēru. Analizējot 2016./2017.mācību gadā piešķirtās mērķdotācijas sadalījumu pašvaldību vispārējās izglītības iestādēm, tad pedagogu profesionālās darbības kvalitātes piemaksām tiek novirzīti 3,2% no piešķirtās mērķdotācijas apjoma. Pašvaldībās pieprasītais un aprēķinātais finansējums pedagogu profesionālās darbības kvalitātes piemaksām svārstās no 0,9% līdz 7,6% no atbilstošās pašvaldības aprēķinātās valsts mērķdotācijas. 2016.gada 10.decembrī tika izsludināti grozījumi Izglītības likumā, paredzot pedagoga profesionālās darbības kvalitātes pakāpju skaitu samazināt līdz trim iepriekšējo piecu kvalitātes pakāpju vietā. Minētie grozījumi Izglītības likumā arī noteica, ka, lai nodrošinātu pedagogu profesionālās darbības kvalitātes novērtēšanas sistēmas pilnveidi, līdz dienai, kad stāsies spēkā grozījumi Ministru kabineta 2014.gada 17.jūnija noteikumos Nr.350 "[Pedagogu profesionālās darbības kvalitātes novērtēšanas kārtība](https://likumi.lv/ta/id/267580-pedagogu-profesionalas-darbibas-kvalitates-novertesanas-kartiba)", bet ne ilgāk kā līdz 2017.gada 31.augustam pedagogu profesionālās darbības kvalitātes pakāpes nepiešķir. Šobrīd ministrija strādā pie jauniem Ministru kabineta noteikumiem, kas noteiks jaunu, pilnveidotu pedagogu profesionālās darbības kvalitātes novērtēšanas sistēmu. Vienlaikus ar šo projektu, ministrija ir izstrādājusi grozījumus Izglītības likumā, kas paredz noteikt, ka piemaksas apmēru par kvalitātes pakāpi noteiks izglītības iestādes, kura novērtēta pedagoga profesionālās darbības kvalitāte, vadītājs. Tādējādi pati izglītības iestādei tai pieejamo finanšu līdzekļu ietvaros, varēs noteikt piemaksas apmēru attiecīgi par iegūto 1., 2. un 3.kvalitātes pakāpi. Atbilstoši jaunajam regulējumam kvalitātes pakāpes tiks piešķirtas, sākot ar 2017./2018.mācību gadu. Izstrādātie grozījumi Izglītības likumā paredz precizēt arī likuma pārejas noteikumu 53.punktu, nosakot, ka pedagogiem, kuriem kvalitātes pakāpi apliecinošs dokuments izsniegts līdz 2016.gada 31.decembrim, līdz kvalitātes pakāpi apliecinoša dokumenta derīguma termiņa beigām ir tiesības saņemt piemaksu par kvalitātes pakāpi atbilstoši Ministru kabineta 2016.gada 5.jūlija noteikumu Nr.445 „Pedagogu darba samaksas noteikumi” tiesiskajam regulējumam, kas bija spēkā uz 2017.gada 1.janvāri. Vienlaikus ministrija ir izstrādājusi Ministru kabineta noteikumu projektu par grozījumiem Ministru kabineta 2016.gada 5.jūlija noteikumos Nr.445 “Pedagogu darba samaksas noteikumi”, kas cita starpā paredz noteikt, ka piemaksas par kvalitātes pakāpi apmēru nosaka izglītības iestādes vadītājs. Šāda regulējuma tālāka virzība ir iespējama bez grozījumu izdarīšanas Izglītības likumā. Lai pedagogiem tiktu ievērota pēctecība tiesību uz novērtēšanu nodrošināšanā, kā arī ņemot vērā, ka 2016./2017.mācību gadā kvalitātes pakāpes netiek piešķirtas, Ministru kabineta noteikumu projekts par grozījumiem Ministru kabineta 2016.gada 5.jūlija noteikumos Nr.445 “Pedagogu darba samaksas noteikumi” paredz noteikt pedagogu, kuriem kvalitātes pakāpi apliecinoša dokumenta derīguma termiņš beidzas 2017.gada 31.augustā, tiesības līdz 2018.gada 31.augustam saņemt piemaksu par kvalitātes pakāpi līdzšinējā apmērā. Savukārt tiem pedagogiem, kuriem kvalitātes pakāpi apliecinoša dokumenta derīguma termiņš beidzas pēc 2017.gada 31.augusta, tiesības saņemt piemaksu līdzšinējā apmērā par kvalitātes piemaksām tiek saglabātas līdz minētā dokumenta derīguma termiņa beigām.Ievērojot minēto un lai tiktu nodrošinātas iepriekš minētās pedagogu tiesības , tiek precizētas normas arī noteikumos Nr.447, nosakot ministrijas pienākumu piešķirt pašvaldībām un valsts augstskolām finansējumu piemaksām par kvalitātes pakāpēm, pamatojoties uz VIIS līdz attiecīgā gada 5.septembrim pašvaldības un valsts augstskolas ievadīto informāciju par kvalitātes pakāpes ieguvušo pedagogu likmju skaitu attiecīgā gada 1.septembrī. Sākot ar 2018./2019.mācību gadu, katru gadu samazināsies finansējums, kas tiks aprēķināts kvalitātes pakāpēm, ņemot vērā iesniegtās pedagoģiskās likmes, jo pedagogiem beigsies derīguma termiņš kvalitātes pakāpēm. Tādējādi atbrīvosies finansējums, kas tiks novirzīts procentuāli palielinot papildu finansējumu, kas šobrīd noteikts noteikumos ne mazāk kā 13,5%, lai direktors no papildu finansējuma fonda varētu nodrošināt kvalitātes pakāpju finansēšanu pedagogiem. Katru gadu pakāpeniski tiks palielināts papildus aprēķinātais finansējums līdz sasniegs 3 % no mācību stundu plānam aprēķinātās mērķdotācijas samaksai par pedagogu profesionālās darbības kvalitātes pakāpēm. Izglītības iestādes vadītājs samaksai par kvalitātes pakāpēm var izmantot noteikumu 8.3. apakšpunktā minēto finansējumu.Noteikumu projekts paredz, ka no 2018./2019.mācību gada pašvaldības nevarēs pārdalīt finansējumu starp izglītības iestādēm. Līdz ar to pašvaldībai būs jānovirza katrai izglītības iestādei tāds finansējuma apjoms, kā to nosaka normatīvais akts.Pamatojoties uz Valsts kontroles Revīzijas ziņojumā iekļautajiem iebildumiem par mērķdotāciju pedagogu darba samaksai pašvaldībām norādīts, ka ministrija nav izveidojusi efektīvu un precīzu pedagogu atlīdzības plānošanas modeli, jo neizlietotais mērķdotācijas atlikums ir 6 402 752 *euro*. Pie tam Valsts kontrole norāda, ka šī summa salīdzinot ar 2015.gadu ir palielinājusies par 1 029 754 *euro*. Tāpēc noteikumu projektā paredzēts samazināt mērķdotāciju pārsniegtās summas apmēru laika periodam no kārtējā budžeta gada 1.septembra līdz 31.decembrim, ja novadu un republikas pilsētu pašvaldību pārskatos uzrādītais atlikums uz kārtējā budžeta gada sākumu pārsniedz 1 % apmēru no pašvaldībai piešķirtās mērķdotācijas iepriekšējā budžeta gadā.”. |
| 3. | Projekta izstrādē iesaistītās institūcijas | Izglītības un zinātnes ministrija, Latvijas izglītības un zinātnes darbinieku arodbiedrība, arodbiedrība “Latvijas izglītības vadītāju asociācija”, pašvaldības. |
| 4. | Cita informācija | Nav. |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldību un valsts augstskolu vispārējās izglītības iestāžu pedagogus, kā arī 110 novadu pašvaldības un 9 republikas pilsētu pašvaldības.  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nosaka efektīvāku valsts budžeta līdzekļu sadali pedagogu darba samaksai. Projekts paredz pašvaldību pienākumu ievadīt VIIS informāciju par piešķirtās mērķdotācijas apjomu katrai izglītības iestādei, pienākumu divas reizes sagatavot pārskatu par mērķdotācijas izlietojumu, kā arī ministrijai pienākumu publiskot informāciju par mērķdotācijas apmēru.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 351 786 916 |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 351 786 916 |  |  |  |  |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 351 786 916 |  |  |  |  |
| 2.1. valsts pamatbudžets | 351 786 916 |  |  |  |  |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ievērojot projektā ietverto regulējumu attiecībā uz finansējuma piešķiršanu samaksai par pedagogu profesionālās darbības kvalitātes pakāpēm, vienlaicīgi ar projektu virzāms Ministru kabineta noteikumu projekts “Grozījumi Ministru kabineta 2016.gada 5.jūlija noteikumos Nr.445 “Pedagogu darba samaksas noteikumi””. Minētais noteikumu projekts ir izstrādāts. |
| 2. | Atbildīgā institūcija | Izglītības un zinātnes ministrija  |
| 3. | Cita informācija | Nav.  |

|  |  |
| --- | --- |
|  |  |
|  **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Izglītības un zinātnes ministrija, novadu un republikas pilsētu pašvaldības, valsts augstskolas, izglītības iestādes. |
| Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas un nav nepieciešams likvidēt vai reorganizēt esošās institūcijas. Līdz ar to noteikumu projekta izpilde neietekmēs institūciju cilvēkresursus. |
| Cita informācija | Nav. |

*Anotācijas V, VI sadaļa – projekts šīs jomas neskar.*

Izglītības un zinātnes ministrs K.Šadurskis

Vīzē: Valsts sekretāre L.Lejiņa

|  |  |
| --- | --- |
|  |   |

19.05.2017.

2 636

A.Trokša

67047858, alise.troksa@izm.gov.lv